section_heading: Gradnja Prebivališta
paragraph_text: Upute dane Mojsiju za izgradnju Prebivališta opisani su u Bibliji (Izl 25-27), a u Izl 35-40 opisana je gradnja Prebivališta. Kovčeg je bio napravljen od bagremova drveta, dva i po lakta dug, lakat i po širok i lakat i po visok. Cijeli je bio prekriven čistim zlatom. Od bagremova drveta su napravljene i motke koje su služile za prijenos Kovčega. Pomirilište je također bilo napravljeno od zlata (dva i po lakata dugo, a široko lakat i po). Na krajevima Kovčega bila su dva kerubina od zlata okrenutih jedan prema drugome, te su gledali prema Pomirilištu.